Nyeste Skilderie af Kiøbenhavn, 1819-12-21
Under 30 November d. A. er udfærdiget et Patent, angaaende Straffe for de i Glückstadt Tugthuus anholdte Fanger, som undvige eller som gjøre sig skyldige i Complotter eller Forbrydelser, imod Foresatte og Officianter, af følgende Jndhold: Vi Frederik den Sjette, af Guds Naade Konge til Danmark, &c. &c., gjøre vitterligt: For at afværge de i Glückstadts Tugthuus anholdte Fangers, for den offentlige Sikkerhed farlige Undvigelser af Tugthuset, og deres strafværdige Opsætsighed imod Foresatte og Officianter, have Vi fundet Os anledigede til at anordne og fastsætte følgende Bestemmelser for 1ste og 2den Afdeling i bemeldte Tugthuus. I. Undvigelse fra Tugthuset uden nogen foregaaende Overeenskomst mellem flere, og uden nogen udøvet Voldsomhed imod Personer eller paa Tugthuusbygningen, straffes med 60 Slag af Riis paa den blotte Ryg, eller med eensomt Fængsel i 8 Dage. Enkelt Fanges Undvigelse fra Tugthuset, naar den er skeet ved Udbrud, straffes med 100 Skag af Riis paa den blotte Ryg, eller med ensomt Fængsel fra 14 Dage til 4 Uger. 2. Naar flere Tugthuusfangers Undvigelse eller Udbrud, efter en forud mellem dem truffen Overeenskomst finder Sted, uden at dog derved er tilsigtet eller udøvet andre Voldsomheder, saa bliver enhver, som har deeltaget i Undvigelsen, at straffe med eensomt Fængsel fra 2 til 3 Maaneder, og desuden efter Omstændighederne at belægge med Straf af 50 til 100 Slag med Riis. 3. En Tugthuusfange som med Haandsgierning forgriber sig imod Foresatte, Officianter eller Vagten, skal, hvad enten saadant skeer ved Forsøg til Undvigelse og Udbrud eller i anden Anledning, straffes med Halshugning med Øxe. Og dersom de udøvede Voldsomheder er livsfarlige da bliver den tilkiendte Dødsstraf at skjærpe derhen, at den Skyldiges Hoved sættes paa Stage. 4. Naar der ved et Complot til Udbrud (§. 2) eller i anden Anledning er imellem to eller flere Tugthuusfanger truffet Overeenskomst angaaende Voldsomheder imod Foresatte, Officianter, Vagten eller Andre som modsætte sig Undvigelsen, saa blive alle de som have deeltaget i saadan Overeenskomst, at belægge med Dødsstraf, hvad enten Voldsomhederne ere komne til Udførelse eller ikke. - Dersom ved en tilsigtet Undvigelse saadanne Voldsomheder ikke have været forud aftale de, men dog ved Undvigelsen have fundet Sted, da blive ikkuns de som have gjort sig skyldige i Voldsomhederne, at belægge med Dødsstraffen. Dersom de ved saadan Leilighed udøvede Voldsomheder ere af den Beskaffenhed at de virkelig have havt, eller vilde kunne have livsfarlige Følger, da skal desuden den Skyldiges Hoved sættes paa Stage. 5. Tugthuusfanger som forbryde sig imod Foresatte eller Officianter ved mundtlige Fornærmelser. belægges med Straf fra 25 til 100 Slag af Riis paa den blotte Ryg, eller med eensømt Fængsel fra 8 Dage til 4 Uger. 6. Naar en Tugthuusfange erholder Kundskab om Andres Forehavende at undvige eller at udøve Voldsomheder, da har han at anmelde saadant for de Foresatte eller Officianterne; dersom han undlader at gjøre saadan Anmeldelse, da straffes han med eensomt Fængsel fra 8 Dage til 4 Uger. – Naar derimod en Tugthuusfange bestræber sig for at hindre Undvigelse og Voldsomheder, eller naar han anmelder saadant for de Foresatte og Officianterne saasnart han erholder Kundskab om de dertil sigtende Complotter og andre Overeenskomster, da kan han gjøre sig Haab om Forkortelse af sin da endnu værende Straffetid, eller anden Formildelse i Fængselstraffen. – Naar den som har deeltaget i et Complot anmelder saadant førend det er kommen til Udførelse, da bliver han at frietage for den ellers fortjente Straf, og han kan derhos, naar særdeles Omstændigheder tale for ham, gjøre sig Haab om Forkortelse i sin Straffetid, eller om anden Formildelse af Fængselstraffen. - Ligeledes kunne de Medskyldige i et Complot, som ved dets Udførelse stræbe at forhindre samme, gjøre sig Haab om Eftergivelse af den Straf der ellers for Deeltagelse i Complottet skulde være dem tilkiendt, ja endog under særdeles Omstændigheder vente videre Belønning - Dersom der i saadant Tilfælde ikke er tilstrækkelig Grund til at løslade den Tugthuus fange, som har anmeldt eller forhindret et Complot eller anden tilsigtet Undvigelse, saa skal der dog føres saadan Foranstaltning at han sikkres, mod Hevn fra de Medfangne hvis Forehavende han har anmeldt eller paa anden Maade har forhindret. - Alle hidtil i Tugthuusregulativerne og andre Anordninger indeholdte Bestemmelser som ikke stemme overeens med Forskrifterne i dette Patent blive herefter ophævede og satte ud af Kraft.